text:
13/2017. (II. 2.) ME határozata az egyrészről az Európai Unió és tagállamai, másrészről az Afganisztáni Iszlám Köztársaság közötti Partnerségi és Fejlesztési Együttműködési Megállapodás szövegének végleges megállapítására adott felhatalmazásról.
A nemzetközi szerződésekkel kapcsolatos eljárásról szóló 2005. évi L. törvény 5. § (2) bekezdése szerinti hatáskörömben eljárva,
az igazságügyi miniszter, valamint a külgazdasági és külügyminiszter előterjesztése alapján
 1. felhatalmazom a  külgazdasági és külügyminisztert vagy az  általa kijelölt személyt az  egyrészről az  Európai Unió
és tagállamai, másrészről Afganisztáni Iszlám Köztársaság közötti Partnerségi és Fejlesztési Együttműködési
Megállapodás (a  továbbiakban: Megállapodás) bemutatott szövegének – a  megerősítés fenntartásával történő –
végleges megállapítására;
2. felhívom a külgazdasági és külügyminisztert, hogy a Megállapodás szövege végleges megállapításához szükséges
meghatalmazási okiratot adja ki;
3. felhívom a külgazdasági és külügyminisztert és az igazságügyi minisztert, hogy a Megállapodás kihirdetéséről szóló
törvény tervezetét a Megállapodás végleges szövegének megállapítását követően terjesszék a Kormány elé.
Orbán Viktor s. k.,
 miniszterelnök


type: legislation

jurisdiction: Hungary

text:
2017. XVII. törvény az egyrészről az Európai Unió és tagállamai, másrészről Kolumbia és Peru közötti kereskedelmi megállapodáshoz Ecuador csatlakozásának figyelembevétele céljából csatolt Csatlakozási Jegyzőkönyv kihirdetéséről.
1. § Az Országgyűlés e törvénnyel felhatalmazást ad az egyrészről az Európai Unió és tagállamai, másrészről Kolumbia és
Peru közötti kereskedelmi megállapodáshoz Ecuador csatlakozásának figyelembevétele céljából csatolt Csatlakozási
Jegyzőkönyv (a továbbiakban: Csatlakozási Jegyzőkönyv) kötelező hatályának elismerésére.
2. § Az Országgyűlés a Csatlakozási Jegyzőkönyvet e törvénnyel kihirdeti.
3. § A Csatlakozási Jegyzőkönyv hiteles magyar nyelvű szövegét az 1. melléklet tartalmazza.
4. § (1) E törvény – a (2) bekezdésben meghatározott kivétellel – a kihirdetését követő napon lép hatályba.
 (2) A  2.  §, a  3.  §, valamint az  1.  melléklet a  Csatlakozási Jegyzőkönyv 27.  cikk (3)  bekezdésében meghatározott
időpontban lép hatályba.
 (3) A  Csatlakozási Jegyzőkönyv, illetve a  2.  §, a  3.  §, valamint az  1.  melléklet hatálybalépésének naptári napját
a külpolitikáért felelős miniszter – annak ismertté válását követően – a Magyar Közlönyben haladéktalanul közzétett
közleményével állapítja meg.
(4) E törvény végrehajtásához szükséges intézkedésekről a külgazdasági ügyekért felelős miniszter gondoskodik.
Áder János s. k., Kövér László s. k.,
 köztársasági elnök az Országgyűlés elnöke


text:
96/2009. (XII. 4.) HM utasítása a Többnemzeti Integrált Üzemanyag-ellátó Alegységben történő szerepvállalás lehetőségeit vizsgáló bizottság létrehozásáról.
A honvédelemről és a Magyar Honvédségről szóló 2004. évi CV. törvény 52. § (1) bekezdés f) pontja alapján a Többnemzeti Integrált
Üzemanyag-ellátó Alegységben történő szerepvállalás lehetőségeit vizsgáló és a megalakítást előkészítő bizottság létrehozása
érdekében az alábbi utasítást adom ki: 1. § Az utasítás hatálya kiterjed a Honvédelmi Minisztériumra (a továbbiakban: HM), a honvédelmi miniszter
alárendeltségébe tartozó szervezetekre, valamint a Magyar Honvédség (a továbbiakban: MH) feladattal érintett
katonai szervezeteire. 2. § (1) A Többnemzeti Integrált Üzemanyag-ellátó Alegységben (Fuels Multinational Integrated Logistic Unit, a
továbbiakban: Alegység) való részvétel lehetőségeinek vizsgálatára bizottságot hozok létre.
(2) A bizottság elnöke a HM Fejlesztési és Logisztikai Ügynökség Anyagi-technikai és Közlekedési Igazgatóság
(a továbbiakban: HM FLÜ ATKI) igazgatója. (3) A bizottság titkára a HM FLÜ ATKI Ellátási Osztály üzemanyag-szakterületért felelős kiemelt főtisztje.
(4) A bizottság tagjai: a) a HM Haderő-tervezési Főosztály szakértője,
b) a HM Hadműveleti és Kiképzési Főosztály szakértője,
c) a HM Védelempolitikai Főosztály szakértője, d) a HM Védelmi Tervezési Főosztály szakértője,
e) a HM Védelemgazdasági Főosztály szakértője, f) a HM Jogi Főosztály szakértője,
g) a HM FLÜ Programtervezési és Vezetési Igazgatóság szakértője,
h) a HM Közgazdasági és Pénzügyi Ügynökség szakértője,
i) az MH Összhaderőnemi Parancsnokság szakértője, j) az MH Műveleti Központ szakértője.
(5) A bizottság tagjainak helyettesítéséről a kijelölő elöljáró gondoskodik.
3. § A bizottság elnöke a szakmai feladatok végrehajtása érdekében közreműködésre felkérheti az érintett szakterületek
tárcán belüli, valamint az MH szervezeteinek képviselőit. 4. § A bizottság fő feladatai felmérni:
a) az Alegységgel szemben támasztott követelményeket, a kialakítandó képesség mértékét és annak
biztosítottságát, b) az Alegységben szerepet vállaló nemzetek felajánlásait, a résztvevőkkel történő együttműködés lehetséges
formáit, c) az Alegység megalakításának, felkészítésének és időben távolabbi készenléte fenntartásának, illetve esetleges
alkalmazása során felmerülő pénzügyi erőforrásigényt, az egyéb (vezetési, szervezeti, személyi, kiképzési,
doktrinális, logisztikai, infrastrukturális) feltételek meglétét, a hiányzó erőforrások mértékét, biztosíthatóságát,
a szakfeladatok beilleszthetőségét a hosszú távú tervekbe, d) a vezető nemzeti szerepből adódó feladatokat és felelősséget,
e) az Alegység MH-t érintő személyi és technikai követelményeit és azok biztosítottságát.
5. § A bizottság működésének rendjét a bizottság határozza meg. A bizottság üléseit a feladatok függvényében tartja,
melyről a bizottság elnökének döntése alapján a bizottság titkára értesíti a tagokat. A bizottság üléseiről jegyzőkönyv
készül, melyet a bizottság titkára a bizottság tagjainak az ülést követő 15 napon belül küld meg.
6. § Az Alegység megalakításában érdekelt nemzetek felajánlásaikat és támogatásaikat a NATO Üzemanyag Bizottságán
(a továbbiakban: NPC) keresztül teszik meg, mellyel a bizottság a HM FLÜ ATKI Ellátási Osztályán keresztül tart
kapcsolatot. 7. § A bizottság jelen utasítás hatálybalépését követő 15 napon belül megtartja alakuló ülését, és azt követő
8 munkanapon belül elkészíti feladattervét, melyet a HM Honvéd Vezérkar főnöke (a továbbiakban: HM HVKF), a HM
védelmi tervezési és infrastrukturális szakállamtitkár (a továbbiakban: HM VTISZÁT) és a HM védelempolitikai
szakállamtitkár (a továbbiakban: HM VPSZÁT) útján felterjeszt a HM kabinetfőnöke részére jóváhagyás céljából.
8. § A bizottság a 4. §-ban meghatározott feladatok végeztével a HM HVKF, a HM VTISZÁT, a HM VPSZÁT és a HM
kabinetfőnöke útján jelentést terjeszt fel a honvédelmi miniszter részére, mely tartalmazza a feltárt eredmények
összegzését és a bizottság javaslatát az Alegység megalakítására, különösen a vezető nemzeti szerep vállalására
vonatkozóan. 9. § Ez az utasítás a közzététele napján lép hatályba.
Budapest, 2009. november 23. Dr. Szekeres Imre s. k.,


text:
32/2007. (III. 19.) KE határozata rektori megbízásról.
Az Alkotmány 30/A. § (1) bekezdés i) pontjában megállapított jogkörömben, a felsőoktatásról szóló 2005. évi
CXXXIX. törvény 100. § a) pontja alapján, az oktatási és kulturális miniszternek a fenntartóval egyetértésben tett javaslatára, a Zrínyi Miklós Nemzetvédelmi Egyetemen dr. Szabó János egyetemi tanárt – 2007. március 16-tól 2010. július
1-jéig terjedő időtartamra – megbízom a rektori feladatok ellátásával.
Budapest, 2007. március 6. Sólyom László s. k.,
köztársasági elnök


text:
42/2013. (XI. 8.) ORFK utasítása az EMPACT akciótervben meghatározott feladatok végrehajtásáról.
A jogalkotásról szóló 2010. évi CXXX. törvény 23. § (4) bekezdés c) pontjában, valamint a Rendőrségről szóló 1994. évi XXXIV. törvény
6. § (1) bekezdés b) pontjában kapott felhatalmazás alapján – az Európai Unió Tanácsa által a szervezett bűnözés elleni küzdelemmel
kapcsolatban meghatározott prioritások, stratégiai célok és operatív akciótervek egységes gyakorlati végrehajtása érdekében –
kiadom az alábbi utasítást:
I. FEJEZET
ÁLTALÁNOS RENDELKEZÉSEK 1. Hatály 1. Az utasítás hatálya kiterjed:
a) az Országos Rendőr-főkapitányságra (a továbbiakban: ORFK);
b) a Készenléti Rendőrség Nemzeti Nyomozó Irodára (a továbbiakban: KR NNI);
c) a Repülőtéri Rendőr Igazgatóságra;
d) a Bűnügyi Szakértői és Kutatóintézetre, valamint
e) a megyei (fővárosi) rendőr-főkapitányságokra (a továbbiakban: MRFK).
2. Értelmező rendelkezések 2. Az utasítás alkalmazásában:
a) EMPACT: European Multidisciplinary Platform Against Criminal Threats – Európai Multidiszciplináris Platform
Együttműködési Állandó Bizottság;
c) kijelölt szakértő: az  a  személy, aki a  prioritás felelősök és a  nemzeti EMPACT koordinátor között közvetítői
szerepet játszik;
d) prioritás felelős: azon személy, aki a  szakpolitikai ciklus stratégiai prioritásainak megvalósulásáért nemzeti
szinten felelős. II. FEJEZET
RÉSZLETES RENDELKEZÉSEK 3. Az EMPACT akciótervben meghatározott feladatok végrehajtásának mechanizmusa
3. A döntéshozatali mechanizmusban történő rendőrségi szakértői részvétel központi koordinációjáért az ORFK bűnügyi
főigazgatója által az ORFK Bűnügyi Főigazgatóság Bűnügyi Főosztály (a továbbiakban: ORFK BF Bűnügyi Főosztály)
állományából kijelölt szakértő a felelős, aki:
a) feldolgozza és továbbítja a megkereséseket és tervezeteket a prioritás felelősnek, majd az elektronikus úton
érkezett válaszokat összesíti és továbbítja a megkereső szerv részére;
b) összeállítja és vezeti a prioritás felelősök nevét, beosztását, valamint elérhetőségeit tartalmazó nyilvántartást;
c) a prioritás felelősök beszámolójából félévente összefoglaló jelentést készít, amelyet szolgálati út betartásával
felterjeszt az ORFK bűnügyi főigazgatója részére. 4. Az ORFK bűnügyi főigazgató feladat- és hatásköre, felelőssége
4. A nemzeti EMPACT koordinátori feladatokat az ORFK bűnügyi főigazgatója látja el, ennek keretében
a) gondoskodik az  egyes prioritásokban meghatározott feladatok nemzeti szinten történő végrehajtásához
szükséges humán- és pénzügyi erőforrásokról az alábbiak szerint:
aa) műveleti akciókban való részvétel esetén az  adott akció végrehajtására intézkedési tervet készít
a szükséges humán erők bevonására,
ab) évente – feltüntetve az egyes prioritás felelősök Európai Unió által szervezett ülésekre való kiutazási
költségeit – pénzügyi tervet készít az adott évben meghatározott feladatok végrehajtására, amelyet
az ORFK gazdasági főigazgatója ellenjegyez;
b) gondoskodik arról, hogy a prioritás felelős megfelelően irányítsa az adott prioritási területet érintő feladatok
végrehajtását;
c) engedélyezi és figyelemmel kíséri a műveleti akciótervek végrehajtását;
d) biztosítja a megfelelő kommunikációt, információáramlást az átfedések és duplikációk elkerülése érdekében,
valamint az erők, eszközök megfelelő csoportosítását;
e) gondoskodik arról, hogy a  Nemzeti Adó- és Vámhivatal (a továbbiakban: NAV) tájékoztatást kapjon
a  projektekről az  esetleges érdekeltség és csatlakozási szándék felmérése érdekében, ideértve azokat is,
amelyekben Magyarország nem vesz részt;
f ) gondoskodik arról, hogy a szakpolitikai ciklusban a NAV által vállalt prioritásokban meghatározott feladatok
végrehajtásra kerüljenek egyes projektben való részvételre való felkéréssel, adatszolgáltatás bekérésével;
g) részt vesz a  nemzeti EMPACT koordinátorok ülésein, akadályoztatása esetén gondoskodik megfelelő
helyettesítéséről.
5. Az ORFK bűnügyi főigazgatója – az Európai Unió Tanácsa által meghatározott prioritások, stratégiai célok és operatív
akciótervek alapján – minden év február 20-ig meghatározza és a  végrehajtásban érintett rendőri szervek részére
megküldi az adott évben végrehajtandó rendőrségi feladatokat, kijelölve a végrehajtás felelősét, határidejét, illetve
az esetleges közreműködőt is.
5. A prioritás felelősök kijelölése, nyilvántartása 6. Az általános rendőrségi feladatok ellátására létrehozott szerv hatáskörébe tartozó prioritások tekintetében a prioritás
felelősöket – a KR NNI igazgatójának jóváhagyásával – a KR NNI állományából a szolgálati elöljáró jelöli ki azzal, hogy
a kijelölt személynek
a) megfelelő szintű szakmai angol nyelvtudással;
b) a prioritáshoz kapcsolódó szakmai ismeretekkel és tapasztalattal kell rendelkeznie.
7. A prioritás felelős köteles a  nevéről, beosztásáról, hivatali elérhetőségéről, valamint az  azokban bekövetkezett
változásokról a kijelölt szakértőt haladéktalanul tájékoztatni, a kijelölt szakértő pedig a tájékoztatásban foglaltakról
a szolgálati út betartásával jelentést tesz az ORFK bűnügyi főigazgatójának.
8. A prioritás felelős egyes prioritásokból adódó feladatait a munkaköri leírásában szerepeltetni kell.
6. A prioritás felelősök feladatai 9. A prioritás felelősök a döntéshozatali mechanizmusban történő rendőrségi szakértői részvétel keretében kötelesek:
a) az adott prioritáshoz kapcsolódóan a  COSI ülés napirendjén szereplő tervezetekkel, dokumentumokkal
kapcsolatos magyar rendőrségi szakmai álláspontot kialakítani az  ORFK bűnügyi főigazgatójának
egyetértésével;
b) kitölteni az  adott prioritáshoz kapcsolódó szakértői munkacsoportokban kiadott kérdőíveket, az  ORFK BF
Bűnügyi Főosztályon keresztül az MRFK-tól igényelt adatok alapján teljesíteni az egyéb adatszolgáltatást;
c) felkérés esetén részt venni az adott prioritáshoz kapcsolódó fórumok ülésein, elkészíteni a  jelentéseket, úti
jelentéseket, felterjeszteni a  beszámolókat – a  szolgálati út betartásával – az  ORFK bűnügyi főigazgatóján
keresztül az ORFK BF Bűnügyi Főosztály kijelölt szakértője részére;
d) felkérés esetén javaslatot tenni az adott prioritáshoz kapcsolódó műveleti akciókban való részvételre, amelyet
a szolgálati út betartásával jóváhagyás céljából felterjeszt az ORFK bűnügyi főigazgatója részére.
III. FEJEZET
ZÁRÓ RENDELKEZÉSEK 10. Ez az utasítás a közzétételét követő nyolcadik napon lép hatályba.
Papp Károly r. altábornagy s. k.,
 országos rendőrfőkapitány


text:
9/2017. (IV. 20.) NFM utasítása miniszteri biztos kinevezéséről.
A központi államigazgatási szervekről, valamint a Kormány tagjai és az államtitkárok jogállásáról szóló 2010. évi XLIII. törvény 38. §
(1) bekezdésében kapott felhatalmazás alapján az alábbi utasítást adom ki:
1. § A központi államigazgatási szervekről, valamint a  Kormány tagjai és az  államtitkárok jogállásáról szóló 2010. évi
XLIII.  törvény (a továbbiakban: Ksztv.) 38.  § (2)  bekezdése alapján a  turisztikai térségek fejlesztésével kapcsolatos
állami feladatok koordinációjára 2017. április 15. napjától 2017. október 14. napjáig terjedő időtartamra dr. Guller
Zoltánt miniszteri biztossá nevezem ki.
2. § A miniszteri biztos feladatkörében gondoskodik különösen
a) az egyes turisztikai térségek fejlesztése érdekében szükséges kormányzati feladatok összehangolásáról,
b) az egyes turisztikai térségek fejlesztési forrásainak hatékony felhasználásához szükséges koordinációs feladatok
ellátásáról,
c) a kormányzati, valamint a civil és a szakmai szervezetekkel, továbbá az önkormányzatokkal való együttműködés
kialakításáról,
d) a turizmus fejlesztésében érintett hazai és külföldi vállalkozásokkal, gazdasági szereplőkkel való kapcsolattartás
megszervezéséről. 3. § A miniszteri biztos a  Ksztv. 38.  § (9)  bekezdés a)  pontja alapján a  Ksztv. 38.  § (6)  bekezdése szerinti díjazásra és
kormányrendeletben meghatározott juttatásra nem jogosult.
4. § Ez az utasítás a közzétételét követő napon lép hatályba.
Dr. Seszták Miklós s. k.,
 nemzeti fejlesztési miniszter


text:
1306/2013. (VI. 7.) Korm. határozata a Nemzetközi Munkaügyi Konferencia (ILC) 2013. június 5–20. között Genfben sorra kerülő 102. ülésszakán való magyar részvételről.
A Kormány az  egyes miniszterek, valamint a  Miniszterelnökséget vezető államtitkár feladat- és hatásköréről szóló 212/2010.
(VII. 1.) Korm. rendelet 11. § e) pontja, valamint a nemzetgazdasági miniszter és a külügyminiszter előterjesztése alapján
a) egyetért azzal, hogy a  Nemzetközi Munkaügyi Konferencia 102. ülésszakán a  Magyarországot képviselő
tripartit küldöttség vegyen részt;
b) felhatalmazza a  nemzetgazdasági minisztert, hogy a  küldöttség tagjait a  külügyminiszterrel egyetértésben
jelölje ki;
c) felhívja a külügyminisztert, hogy a küldöttség részére a részvételhez szükséges meghatalmazási okiratot adja
ki;
d) egyetért azzal, hogy a  Nemzetközi Munkaügyi Konferencia 102. ülésszakán részt vevő küldöttség
kormányzati oldala a nemzeti érdekek figyelembevételével:
– értékelje a  Nemzetközi Munkaügyi Szervezet (a  továbbiakban: ILO) és a  Nemzetközi Munkaügyi
Hivatal tevékenységét;
– vegyen részt a  nemzetközi munkaügyi egyezmények és ajánlások végrehajtásáról szóló,
a foglalkoztatás és szociális védelem az új demográfiai kontextusban témával, illetve a fenntartható
fejlődés, tisztességes munka és zöld munkahelyek témával foglalkozó, valamint a  szociális
párbeszédről, mint az ILO stratégiai célkitűzéséről szóló vitákban;
e) felhatalmazza a nemzetgazdasági minisztert vagy az általa kijelölt személyeket az ILO 2014–15. évi program
és költségvetési tervének elfogadására.
Orbán Viktor s. k.,
 miniszterelnök


text:
127/2007. (VI. 8.) Korm. rendelete a Magyar Köztársaság Kormánya és az Etióp Demokratikus Szövetségi Köztársaság Kormánya között a fejlesztési együttműködésről szóló, Addis Abebában, 2005. június 28-án aláírt Megállapodás szövegének kihirdetéséről.
(A Megállapodás 2006. április 27-én hatályba lépett.) 1. §
A Kormány e rendelettel kihirdeti a Magyar Köztársaság Kormánya és az Etióp Demokratikus Szövetségi Köztársaság Kormánya között a fejlesztési együttműködésről
szóló, Addis Abebában, 2005. június 28-án aláírt Megállapodást (a továbbiakban: Megállapodás).
2. § A Megállapodás hiteles angol nyelvű szövege és hivatalos magyar nyelvű fordítása a következő:
Fejlesztési Együttműködési Megállapodás
a Magyar Köztársaság Kormánya és az Etióp Demokratikus Szövetségi Köztársaság
Kormánya között
A Magyar Köztársaság Kormánya (a továbbiakban:
„a Magyar Fél”) és az Etióp Demokratikus Szövetségi
Köztársaság Kormánya (a továbbiakban: „az Etióp Fél”),
együtt a továbbiakban: „a Felek”
– megerősítvén a Felek közötti baráti kapcsolatokat,
– megerősítvén, hogy a Felek közötti együttműködés
ben a demokratikus elvek, a nemzetközi jog, az emberi jogok, a nemzeti szuverenitás és a népek és nemzetek közötti
egyenlőség tiszteletben tartása meghatározó elvek, és
– együttműködni kívánván, hogy megerősítsék emberi
erőforrásaikat és közösségi intézményeiket, illetve azért,
hogy Etiópiában fenntartható és harmonikus növekedés
jöjjön létre, amely valamennyi régiójának, s különösen
a leginkább hátrányos helyzetű régióinak népessége részére jótékony hatású,
az alábbiakban állapodtak meg:
1. Cikk A Megállapodás hatálya 1.1 Jelen Megállapodás a Felek közötti fejlesztési
együttműködés általános feltételeit határozza meg.
1.2 E feltételek alkalmazhatók a Magyar Fél részéről
érkező hivatalos fejlesztési támogatás rendelkezéseire,
amelynek nyomán növelhető majd Etiópia állampolgárainak fejlesztési képessége, és jobban kielégíthetők alapvető
szükségletei.
1.3 Az egyes konkrét projektek sajátos feltételeit, illetve eljárásait, valamint a Felek azzal kapcsolatos jogait és
kötelezettségeit a konkrét projektre vonatkozó megállapodásban lehet meghatározni. Amennyiben a jelen Megállapodás és valamely külön megállapodás rendelkezései között inkonzisztencia vagy ütközés van, az utóbbi érvényes.
1.4 A Felek szorosan együttműködni kívánnak annak
érdekében, hogy biztosítsák a közvagyon igénybevétele
során az átláthatóságot, az elszámoltathatóságot, valamint,
hogy kiküszöböljék a fejlesztési együttműködésük keretében felmerülő bármely korrupt gyakorlat lehetőségét.
2. Cikk Együttműködés 2.1 Támogatás az együttműködés során
A Felek teljes mértékben együttműködnek és megadnak
egymás számára minden szükséges támogatást, ami a projektek kivitelezését gyorssá és zökkenőmentessé teszi.
2.2 Az együttműködés formái
A Felek közötti együttműködés formái lehetnek:
a) technikai segítség, képzés, szakértelem, konzultáció
és egyéb szolgáltatások nyújtása a kedvezményezett hatóságoknak, vállalatoknak, ügynökségeknek és egyéb szervezeteknek;
b) erőforrások rendelkezésre bocsátása;
c) adósság cseréje fejlesztésre – lásd az „A” Mellékletet;
d) ösztöndíjak nyújtása az Etióp Szövetségi Demok
ratikus Köztársaság állampolgárainak a Magyar Köztársaságban történő oktatásra vagy képzésre;
e) az együttműködés, illetve támogatás bármely olyan
formája, amelyben a Felek megegyeznek.
2.3 A Felek közötti együttműködés a következő területekre összpontosít:
a) egészségügy,
b) oktatás és képzés,
c) mezőgazdaság és élelmiszerbiztonság,
d) kapacitásfejlesztés,
e) valamint az együttműködés bármely olyan formájá
ra, amelyben a Felek megállapodnak. 2.4 Az együttműködési tevékenységek meghatározása
Minden egyes együttműködési tevékenység a Felek kö
zötti konzultációs folyamat eredményeként kerül meghatározásra. 2.5 Illetékes hatóság
A Magyar Köztársaság Külügyminisztériuma (amely
a Magyar Köztársaság nairobi Nagykövetségén keresztül
jár el) és az Etióp Szövetségi Demokratikus Köztársaság
Pénzügyi és Gazdasági Fejlesztési Minisztériuma
(a továbbiakban mindkettő: az „Illetékes Hatóság”) képviseli a Feleket a jelen Megállapodás megvalósításában,
valamint az egyes projektek megvalósításában, amennyiben külön megállapodásban erről nem rendelkeznek.
Az Illetékes Hatóságok a megvalósítást érintő szabályokról kiegészítő megállapodásokban rendelkeznek.
2.6 Levelezési címek
A Magyar Fél részéről:
Külügyminisztérium
1027 Budapest
Bem tér 2.
3. Cikk Finanszírozás 3.1 Az eszközök allokációja
A magyar ODA (Hivatalos Fejlesztési Támogatási
program) – keretből származó alapok teljes mértékben a
Magyar Fél belátása szerint, illetve nemzeti jogi szabályozásával összhangban kerülnek kifizetésre. Az alapokkal
kapcsolatos elszámolási műveletekben is a kormányzati
rendszerrel harmonizált eljárások kerülnek alkalmazásra.
3.2 Az eszközök felhasználása
A pénzeszközöket kizárólag a megállapodott fejlesztési
projektekre és ezen projektek keretei között lehet felhasználni. A pénzeszközöket kizárólag az adott projektekkel
kapcsolatos kiegészítő megállapodások rendelkezéseivel
összhangban lehet folyósítani.
4. Cikk Áruk és szolgáltatások beszerzése 4.1 Az áruk, a munka és a szolgáltatások beszerzését
a nemzetközileg elfogadott elvekkel és normákkal összhangban kell kivitelezni.
4.2 A jelen Megállapodás szerinti hivatalos fejlesztési
támogatás keretében magyar szervezetek által biztosított
áruk és szolgáltatások után fizetendő vámot, adót és bármilyen további illetéket az Etióp Fél köteles megfizetni.
4.3 A Magyar Fél által jelen Megállapodás keretében
biztosított javak a projekt befejeződésével az Etióp Fél
tulajdonába mennek át.
5. Cikk Külön megállapodás 5.1 A hivatalos fejlesztési támogatás összegét és biztosításának külön feltételeit, így főként azon feltételeket,
amelyek szerint az eszközök a Magyar Köztársaság Külügyminisztériuma számlájáról átutalhatók; az elszámolásokban és a könyvvizsgálásban, valamint a monitorozásban és a beszámolók küldésében alkalmazandó szabályokat; a projektek megvalósításának módját, valamint az eszközök újbóli allokációja esetén alkalmazandó szabályokat
a megfelelő projektekre vonatkozó külön megállapodásban kell rögzíteni.
5.2 A külön megállapodásnak közvetlenül utalnia kell
a jelen Megállapodásra, és amennyiben másként nem kerül
rögzítésre, a külön megállapodásban a jelenlegi Megállapodás feltételeit kell alkalmazni.
6. Cikk A Magyar Fél által küldött személyzetre vonatkozó
feltételek
6.1 Az Etióp Fél értesíti a nairobi Magyar Nagykövetséget bármely rendkívüli helyzet vagy szükségállapotnak
az országban történő felmerüléséről. Amennyiben valamelyik Fél a helyzetet vis majornak ítéli meg, vagy azon a véleményen van, hogy az veszélyeztetheti együttműködési
projektek vagy programok megvalósítását, bármelyik Fél
azonnali konzultációt kérhet. Az Etióp Fél e konzultációk
keretében tájékoztatást ad minden biztonsági rendelkezésről, vagy egyéb korlátozásról, amelyek azon személyeket
érintik, akik nem etióp állampolgárok.
6.2 A Magyar Fél biztonsági okokból adódóan különleges utasításokat adhat a külföldön tartózkodó magyar
személyzetnek. Ezen útmutatások magukban foglalhatják
azt az utasítást is, hogy e személyek hagyják el az Etióp
Szövetségi Demokratikus Köztársaság területét. A személyzet, amely tartja magát ezen utasításokhoz, illetve
egyéb olyan megelőző akciókat tesz, amelyek az adott
körülmények között ésszerűek, nem tehető felelőssé munkaszerződéséből adódó kötelezettségek megsértéséért.
6.3 A Magyar Fél számára a személyzet biztonságának
biztosítása érdekében felmerülő költségeket a Magyar Fél
által az Etióp Fél részére hivatalos fejlesztési támogatásként biztosított Alapokból finanszírozzák.
6.4 Az Etióp Fél visel minden olyan kockázatot, amely
a jelen Megállapodás keretei között végzett tevékenységből adódik vagy származott. Az Etióp Fél főként azon
panaszok rendezéséért felelős, amelyek nem nagyfokú
gondatlanságból fakadnak, amelyeket harmadik Felek
nyújtanak be a Magyar Fél ellen, a Magyar Fél hivatalos
intézményei ellen vagy a Magyar Fél képviselői ellen,
vagy bármely olyan vállalat, intézmény vagy személy
ellen, amely/aki a jelen Megállapodás hatálya alá esik; és
amelyek a jelen Megállapodás kereteiben megvalósított
tevékenységekből adódnak vagy ezekkel közvetlenül kapcsolatosak.
6.5 Az Etióp Fél a külföldön tartózkodó magyar személyzet részére garantálja:
a) azonnali és ingyenes vízum kibocsátását, amely a
tevékenységük teljes időtartamára az országba, illetve az
országból történő többszöri be- és kiutazásra jogosít;
b) a szabad mozgást az ország területén, valamint az
országba való belépést és az országból való kilépést, olyan
mértékben, ahogy azt a projekt megvalósítása szükségessé
teszi;
c) minden szükséges engedély és jogosítvány – úgy
mint a tartózkodási engedély, a munkavállalási engedély,
a szakosított tevékenység folytatására adott engedély –
azonnali kibocsátását, valamint ezek felszabadítását a bevándorlási korlátozások alól, valamint a külföldiek
regisztrálási kötelezettsége alól, a tevékenység teljes időszakára vonatkozóan;
d) a katonai erőkben történő szolgálat alól adott mentességet, illetve bármely más kötelező szolgálat alóli mentességet;
e) a természetes személyek jövedelemadója alóli, illetve bármely egyéb közvetlen adó alóli mentességet, amely
a Magyar Köztársaság Külügyminisztériuma által biztosított, illetve a Magyar Köztársaság Külügyminisztériumával kötött szerződés alapján közvetlenül vagy alvállalkozóként szolgáltatások nyújtására vagy áruk szállítására
szerződött foglalkoztató által nyújtott illetményt érintené;
f) az országban fellelhető legmagasabb minőségű
egészségügyi szolgáltatásokhoz és intézményekhez történő hozzáférés lehetőségét, tekintet nélkül arra, hogy ezek
állami vagy magán intézmények. A Magyar Fél kellő módon, utólagosan fedezi a kifizetéseket. Ezen költségeket
a Magyar Fél által azon projektre címkézett pénzeszközökből fedezik, amelyben a gondozott egyén dolgozik;
g) belső vagy nemzetközi válság esetén a repatriálás
lehetőségét, azonos mértékben a bármely másik ország
vagy nemzetközi szervezet személyzete részére biztosított
lehetőségek mértékéhez;
h) azon professzionális berendezések és termékek
vámmentes importját és re-exportját, amelyekre a személyzet tagjainak feladatuk ellátásához szükségük van.
6.6 Az Etióp Fél kérheti a Magyar Fél által biztosított
személyzet bármely tagjának visszahívását, illetve lecserélését, amennyiben az illető munkájával vagy viselkedésével nincsenek megelégedve.
6.7 Az Etióp Fél a Személyzetet és Családjukat olyan
elbánásban részesíti, amely nem kevésbé kedvező, mint
amilyenben bármely más ország vagy nemzetközi szervezet nemzetközi fejlesztési szervét, azok személyzetét,
illetve azok családját részesíti.
7. Cikk Fenntartások 7.1 A Magyar Fél által az Etióp Fél részére biztosított
eszközök az Etióp Fél által nem használhatók adók, vámok, és azzal kapcsolatos illetékek fizetésére.
7.2 A Magyar Fél fenntartja a jogot, hogy kérhesse az
eszközök teljes mértékben vagy részlegesen történő
visszafizetését, amennyiben az Etióp Fél nem arra a célra
használta fel azokat, amire címkézve voltak. A Felek kötelesek kölcsönös konzultációt tartani azzal a céllal, hogy
megoldást találjanak, mielőtt a Magyar Fél gyakorolná
ahhoz való jogát, hogy az eszközöket teljes mértékben
vagy részlegesen visszafizettesse.
8. Cikk Záró rendelkezések 8.1 A jelen Megállapodás határozatlan időre köttetett.
A Szerződő Felek írásban, diplomáciai csatornákon keresztül tájékoztatják egymást a jelen Megállapodás hatálybalépéséhez szükséges belső jogi eljárások teljesítéséről.
A jelen Megállapodás a második értesítés megérkezésének
napján lép életbe.
8.2 A jelen Megállapodás bármelyik Szerződő Fél által
írásban, diplomáciai úton felmondható. Az ilyen visszalépés azon hat hónapos időszak lejárta utáni hónap első napján lép életbe, amely azon a napon kezdődik, amikor a másik Szerződő Fél megkapja az értesítést.
8.3 A Megállapodás felmondása esetén a Felek külön
megállapodást írnak alá, amelyben rendelkeznek a folyamatban lévő projektek további megvalósításáról.
8.4 Módosítások
Amennyiben bármely Fél módosítani szeretné a jelen
Megállapodás bármely rendelkezését, konzultációt kérhet
a másik Féltől. A módosítások addig nem válnak érvényessé, amíg a felek azokról írásban nem állapodnak meg.
8.5 Viták rendezése
Bármi olyan vitát, nézeteltérést, ami a Felek között a je
len Megállapodás megvalósítása, értelmezése során, vagy
bármi más módon ahhoz kapcsolódóan felmerül, a Felek
diplomáciai úton keresztül folytatott tárgyalások útján
kötelesek rendezni.
A fentiek hiteléül az alulírott, kormányaik által erre nézve kellően feljogosított meghatalmazottak a Megállapodást aláírták.
Kelt Addis Abebában, 2005. június 28. napján, két eredeti angol nyelvű példányban.
A Magyar Köztársaság Az Etióp Szövetségi
Kormánya részéről Köztársaság
Kormánya részéről „A” Melléklet Adósság fejlesztésre történő cseréjének feltételei
A „Magyar Köztársaság Kormánya és az Etióp Szövetségi Demokratikus Köztársaság Kormánya közötti Megállapodás” szerint, amelyet az Etióp Fél által a Magyar Félnek megfizetendő kinnlevőséggel kapcsolatban kötöttek
az 1978. 12. 05-én aláírt Hitel Megállapodás alapján, a
Felek megállapodtak, hogy az Etióp Fél a hitelkinnlevőség
10%-ának megfelelő USD 743 591,20 (hétszáznegyvenháromezer ötszázkilencvenegy US dollár húsz cent) összeget arra használjon fel, hogy az alábbiakban meghatározott
feltételek szerinti projekteket finanszírozzon belőle.
E projektekről, amelyekhez majd az Etióp Fél, a részéről a Magyar Fél irányában fennálló adósság 10 százalékának megfelelő összeget egy elkülönített számlán helyez
letétbe, a Felek képviselőik útján közösen állapodnak
meg.
Miután a Felek a konzultatív folyamat alapján megállapodtak az egyes projektek átfogó koncepciójában és keret
feltételeiben, és az Etióp Fél megnevezte azt a helyi partnert, amelyik a projektért felelős lesz, a Magyar Fél tendert
ír ki a projektre vonatkozóan, a magyar közbeszerzési feltételekkel összhangban, amelyek teljes mértékben kompatibilisek az Európai Unió feltételeivel.
A Magyar Fél az ajánlat elfogadási normáival összhangban bejelenti a tender győztesét, és aláírja a szerződést a
győztessel, aki helyi Partnerével együtt kidolgozza a Projekt Dokumentumot, amely tartalmazza a projekt részletes
elengedését, a megvalósítás menetrendjét, valamint a
finanszírozást.
A projektet megvalósító szervezet részére a pénzeszközöket az Etiópiában elkülönített számláról bocsátják rendelkezésre, a Projekt Dokumentumban meghatározott időbontásban, miután a projektet végrehajtó partnerek aláírták a Projekt Dokumentumot és az illetékes magyar és
etióp hatóságok is elfogadták és aláírták azt.”
3. § Ez a rendelet a kihirdetését követő napon lép hatályba,
a végrehajtásához szükséges intézkedésekről a külpolitikáért felelős miniszter gondoskodik.
Gyurcsány Ferenc s. k.,
miniszterelnök


text:
144/2010. (V. 7.) KE határozata rendkívüli és meghatalmazott nagykövet megbízásáról.
Az Alkotmány 30/A. § (1) bekezdés c) pontjában foglalt jogkörömben, a külügyminiszter előterjesztésére Hernyes Zoltán rendkívüli
és meghatalmazott nagykövetet a Magyar Köztársaság brüsszeli nagykövetségének vezetésére kapott megbízásának érintetlenül
hagyása mellett megbízom a Magyar Köztársaságnak a Luxemburgi Nagyhercegségben való képviseletével.
Budapest, 2009. november 11. Sólyom László s. k.,
köztársasági elnök


text:
17/2008. (HÉ 53.) ÖM utasítása az Önkormányzati Minisztérium Egyedi Iratkezelési Szabályzatának kiadásáról.
A köziratokról, a közlevéltárakról és a magánlevéltári
anyag védelméről szóló 1995. évi LXVI. törvény 10. §-a
(1) bekezdésének b) pontjában foglaltaknak megfelelően
– a Magyar Országos Levéltár egyetértésével – kiadom az
alábbi
utasítást: 1. Az utasítás hatálya az Önkormányzati Minisztérium
hivatali szervezeteire (hivatali egységeire) terjed ki.
2. Az Önkormányzati Minisztérium Egyedi Iratkezelési
Szabályzatát az utasítás melléklete szerint határozom meg.
3. Ez az utasítás 2009. január 1-jén lép hatályba.
Dr. Gyenesei István s. k.,
önkormányzati miniszter


text:
1/2014. (XI. 6.) KKM KÁT utasítása a Külgazdasági és Külügyminisztérium munkarendjének meghatározásáról.
A közszolgálati tisztviselőkről szóló 2011. évi CXCIX. törvény 37. § (1)–(2) bekezdésében és 91. § (1) bekezdésében, továbbá a munka
törvénykönyvéről szóló 2012. évi I. törvény 96. § (1) bekezdésében foglaltak alapján, a jogalkotásról szóló 2010. évi CXXX. törvény
23. § (5) bekezdés f ) pontjában meghatározott jogkörömben eljárva a következő utasítást adom ki:
1. Az utasítás hatálya 1. Jelen utasítás hatálya a  Külgazdasági és Külügyminisztérium (a továbbiakban: Minisztérium) belföldi szervezeti
egységeiben foglalkoztatott,
a) a  Minisztériummal kormányzati szolgálati jogviszonyban álló kormánytisztviselőre, szakmai vezetőre,
kormányzati ügykezelőre,
b) a  munka törvénykönyvéről szóló 2012. évi I. törvény (a továbbiakban: Mt.) és a  közszolgálati tisztviselőkről
szóló 2011. évi CXCIX. törvény (a továbbiakban: Kttv.) 258. §-a alapján a Minisztériummal munkaviszonyban
álló közszolgálati munkavállalóra,
c) a  fegyveres szervek hivatásos állományú tagjainak szolgálati viszonyáról szóló 1996. évi XLIII. törvény
(a  továbbiakban: Hszt.) 49/B–49/C.  §-a alapján a  KKM-be vezényelt hivatásos szolgálati viszonyban álló
személyre,
d) a honvédek jogállásáról szóló 2012. évi CCV. törvény (a továbbiakban: Hjt.) 51–52. §-a alapján a KKM-be vezényelt
szolgálati viszonyban álló személyre [a továbbiakban az a)–d) pontban felsoroltak együtt: munkatárs] és
e) a Kttv. 47. §-ának hatálya alá tartozó ösztöndíjas jogviszonyban álló személyre
terjed ki.
2. Általános munkarend 2.1. A Minisztériumban a teljes napi munkaidő napi nyolc óra. Az általános munkarend szerint teljes munkaidőben
foglalkoztatott munkatárs heti munkaideje heti negyven óra. A  teljes munkaidőben, általános munkarendben
foglalkoztatott munkatárs napi munkaideje hétfőtől csütörtökig 8.00–16.30 óráig, pénteken 8.00–14.00 óráig tart.
2.2. A munkaidőn belül minden munkatárs – a  munkavégzés megszakításával – napi harminc perc egybefüggő
munkaközi szünetre jogosult.
3. Beosztás szerinti munkarend 3.1. A  Minisztérium minden önálló szervezeti egységére vonatkozóan olyan munkaidő-beosztást kell kialakítani,
amely lehetővé teszi a folyamatos munkavégzést hétfőtől csütörtökig 7.30 és 18.30 óra, valamint pénteken 7.30 és
16.30 óra közötti időszakban (a továbbiakban: beosztás szerinti munkarend) legalább két fő munkatárs jelenléte által.
A beosztás szerinti napi munkaidő nem haladhatja meg a nyolc órát.
3.2. A 3.1. pont szerinti munkarend megszervezése az önálló szervezeti egység vezetőjének a feladata oly módon, hogy
a beosztás szerinti munkarendben munkát végző munkatárs napi munkaideje hétfőtől csütörtökig 7.30–16.00 óráig
vagy 10.00–18.30 óráig, pénteken 7.30–13.30 óráig vagy 10.30–16.30 óráig tart.
3.3. A beosztás szerinti munkarenddel érintett munkatárs legfeljebb egymást követő öt munkanapig tartó időtartamra
jelölhető ki a beosztás szerinti munkarendben történő munkavégzésre. Ha a munkatárs több, egymást követő, de
legfeljebb öt munkanapon beosztás szerinti munkarendben végzi munkáját, ezen időszak elteltét követő legalább öt
munkanapon a 2.1. pont szerinti általános munkarendben látja el feladatát.
3.4. Az önálló szervezeti egység vezetője az érintett munkatársat a rá irányadó beosztás szerinti munkarendről, annak
időpontjáról legkésőbb a közszolgálati tisztviselők munka- és pihenőidejéről, az igazgatási szünetről, a közszolgálati
tisztviselőt és a munkáltatót terhelő egyes kötelezettségekről, valamint a távmunkavégzésről szóló a 30/2012. (III. 7.)
Korm. rendelet 3. § (2) bekezdésében meghatározott módon és határidőn belül tájékoztatja.
3.5. Az  önálló szervezeti egység vezetője gondoskodik a  beosztás szerinti munkarendet tartalmazó nyilvántartás
naprakész vezetéséről.
4. Záró rendelkezések 4.1. Jelen utasításban foglaltak vétkes megsértése a  kormányzati szolgálati jogviszonyban álló munkatársnál
a kormányzati szolgálati jogviszonyból eredő kötelezettsége vétkes megszegésének minősül, és a Kttv. 156. §-ában
foglaltak szerint a fegyelmi eljárás megindítását vonhatja maga után.
4.2. Ha a jelen utasításban foglaltakat a Minisztériummal munkaviszonyban álló közszolgálati munkavállaló vétkesen
megsérti, az a munkaviszonyból származó kötelezettség vétkes megszegésének minősül, és az Mt. 56. §-ában foglaltak
szerinti jogkövetkezmények alkalmazhatóak.
4.3. Ez az utasítás a közzétételét követő napon lép hatályba.
Kohut Balázs s. k.,
 közigazgatási államtitkár


text:
4/2017. (HK 3.) HVK LOGCSF szakutasítása az MH Automata Meteorológiai Adatgyűjtő Rendszer logisztikai feladatainak ellátásáról.
A honvédelemről és a Magyar Honvédségről, valamint
a különleges jogrendben bevezethető intézkedésekről
szóló 2011. évi CXIII. törvény 52. § (2) bekezdésében foglaltak alapján – figyelemmel – a Magyar Honvédségnél
rendszeresített MH Automata Mérő és Adatgyűjtő Rendszer logisztikai biztosításának rendje egységesítése érdekében az alábbi
szakutasítást adom ki: I. Általános rendelkezések 1. A szakutasítás célja:
1.1. A Magyar Honvédségnél rendszeresített MH Auto
mata Mérő és Adatgyűjtő Rendszer (továbbiakban:
MH AMAR) állomásainak és részegységeinek illetően,
azok nyilvántartásának, továbbá üzemeltetői, karbantartói
és javítási feladataival kapcsolatos logisztikai feladatok,
folyamatok szabályozása.
2. A szakutasítás hatálya: Az utasítás hatálya az MH AMAR rendszer logisztikai
biztosításának rendjére és szabályozására, a Magyar Honvédség – a rendszer működtetésében (tárolás, üzemeltetés,
üzembentartás) érintett – katonai szervezeteire terjed ki.
3. Értelmező rendelkezések, rövidítések: MH AMAR: A rendszer a Magyar Honvédség Atom-,
Biológiai-, Vegyi- Riasztási és Értesítési Rendszere (a továbbiakban: MH ABV RIÉR) része, annak fontos eleme.
Telepített és/vagy ideiglenesen felállított állomásokon keresztül folyamatosan gyűjti a radioaktív háttérsugárzásai
adatokat, valamint az ABV értékelésekhez szükséges meteorológiai alapadatokat. A mért sugárzási adatok értékelésén keresztül riasztási funkciókat működtet. A rendszer
működtetése Vezérlő és Állomás szinten hajtódik végre.
MH AMAR állomás szint: országosan telepített állomások összessége, melyeken keresztül megvalósul a sugárzási és meteorológiai adatok folyamatos mérése, azok
Vezérlő szint felé történő továbbítása.
MH AMAR vezérlő szint: Híradó-informatikai szolgáltatásain keresztül végrehajtja a rendszer adatainak gyűjtését-tárolását, értékelését, megjelenítését. Az adatok értékelése alapján riasztási funkciókat alkalmaz.
AMAR állomás: állványzatból, azt rögzítő elemekből,
meteorológiai érzékelőkből, speciális állomás elemekből és
adatfeldolgozó, kommunikációs egységből álló felépítmény.
Szenzorok/szondák: az AMAR állomások készletében
lévő hőmérséklet-, páratartalom-, légnyomás-, csapadékstátusz-, szélsebesség-, szélirány- és sugárzásmérő műszerek.
Állandó szenzorok / érzékelők: az állomások állandó
részegységei, minden esetben felszerelésre kerülnek az állomásra, illetve meghibásodás esetén javításuk cserével
történik. A szakutasítás értelmezésében az AMAR állomás
készletében minden esetben meglévő érzékelők: hőmérséklet-, páratartalom-, légnyomás-, csapadékstátusz-, szélirány- és szélsebesség- mérők.
Speciális állomás elemek: a rendszer alaprendeltetéséből fakadó sugárzásmérő egységek (BNS-98, BNS-98S
dózisteljesítmény mérők, RS-03 gamma szonda).
Rendszerüzemeltetés: Az állomások telepítési helyen
szükséges működési feltételeinek kialakítása-kialakíttatása,
állomások telepítése-bevonása-működésének felügyelete,
szükség szerinti helyszíni karbantartása-javítása. A Vezérlő
szint folyamatos üzemeltetése, működésének felügyelete.
Üzemeltető szervezet: MH Görgei Artúr Vegyivédelmi
Információs Központ, MH AMAR Üzemeltető Informatikai
Osztály, amely üzemeltetési feladatait az elöljáró katonai
szervezet (MH ÖHP) szakmai felügyelete mellett végzi,
együttműködve az MH ÖHP Üzembentartási és Ellátási
Főnökséggel, az MH ÖHP Híradó, informatikai és információvédelmi főnökséggel, valamint az MH GAVIK elhelyezési körlete híradó és informatikai rendszereit biztosító
katonai szervezetekkel.
Üzembentartó szervezet: a rendszer és részegységeinek
üzemeltetését logisztikailag biztosító (beszerzés, anyagés eszközbiztosítás) szervezet – MH Logisztikai Központ.
Központi ellátó szervezet: a rendszer üzemeltetéséhez
szükséges eszközök és anyagok központi ellátását, nyilvántartását végrehajtó szervezet – MH Anyagellátó Raktárbázis.
Követelménytámasztó: a rendszer működésével kapcsolatban feladatot megfogalmazó, az abból nyert adatok
alapján döntést hozó vagy előkészítő, a rendszer mérési
pontjainak telepítési helyeit meghatározó szervezet –
HVK illetékes csoportfőnöksége.
Telepítési hely szerint illetékes katonai szervezet: az állomást készletében nyilvántartó katonai szervezet.
Rendszerüzemmel kapcsolatos feladatok: a rendszer
működésével (telepítések, bevonások), korszerűsítésével
kapcsolatosan, a rendszer üzemeltetői és logisztikai adatainak (tapasztalatainak) elemzése, az elemzés alapján döntés vagy döntés előkészítés (végrehajtók: a rendszer üzemeltetésében részt vevő szervezetek képviselői).
A rendszer működtetésében részt vevő MH szerve zetek:
MH ARB: MH Anyagellátó Raktárbázis
MH AÜIO: MH GAVIK MH AMAR Üzemeltető és In
formatikai Osztály
MH GAVIK: MH Görgei Artúr Vegyivédelmi Informá
ciós Központ
MH LK: MH Logisztikai Központ
MH ÖHP: MH Összhaderőnemi Parancsnokság
II. Az állomás és tartozékainak nyilvántartása,
az üzemeltetéssel kapcsolatos logisztikai feladatok
4. Az eszközök, anyagok utalványozásának, mozgatásának általános szabályai:
4.1. Az állomás tárgyi eszköz, egyedi azonosítóját az
adatgyűjtő egység egyedi azonosítója határozza meg.
4.2. Az eszköz az állvány, az adatgyűjtő egység és az
alapkonfigurációban szereplő szenzorok, felszerelési elemek együttese.
4.3. A speciális állomás elemek az állomástól függetlenül, külön tételként szerepelnek a nyilvántartásban, kerülnek mozgatásra, az ESZKÖZ utalványon külön tételként
szerepelnek.
4.4. Az állomásokra szerelt egyéb szenzorok, kábelek,
rögzítők stb. a törzskönyv teljességi jegyzékében kerülnek
feltüntetésre.
4.5. Az állomások telepítési helyét – külön intézkedés
szerint – az követelménytámasztó határozza meg, a telepítést az üzemeltető hajtja végre.
4.6. Az állomások mozgatása csak ESZKÖZ utalványon történhet, melyet minden esetben az átadó készít (kiállító szervezet). A végrehajtást követően a mozgásbizonylat egy példányát a kiállító szervezet minden esetben
megküldi az országos nyilvántartást vezető szervezet
(MH ARB) részére.
4.7. Az eszköz törzskönyvét az üzemeltetést ténylegesen végző MH GAVIK jogosult módosítani a karbantartásról, javításról készült munkalap alapján, annak számát
hivatkozási számként a törzskönyvben feltüntetve.
4.8. Az állomások tartozékainak szükség szerinti cseréjét az MH AMAR Üzemeltető és Informatikai Osztály
hajtja végre. Az ezzel járó nyilvántartás módosítást, a tevékenységet igazoló munkalap alapján az ESZKÖZ programban az MH GAVIK Logisztikai Főnöksége végzi.
A szükséges mozgásnem kódok használatával (235 és
335) módosítja a készleteket, s az erről készült mozgásbizonylatokat megküldi az MH ARB részére. Az MH ARB
a mozgásbizonylatok alapján az adott állomás törzskönyvének pontosításával dokumentálja. (A bontott, továbbiakban nem használható alkatrészek kerüljenek leadásra
központi készletbe.)
4.9. Az állomások külső vállalkozó által végzett javítása,
felújítása központi ellátó szervezet útján valósul meg, ennek
logisztikai feladatait az MH ARB látja el. Külső javításra
történő átadás csak az MH ARB útján valósulhat meg!
5. Az állomás, az állandó tartozékok és az speciális
állomás elemek eszközcsoportkódjai az alábbiak szerint
kerülnek egységesítésre:
– az állomás eszközcsoport kódja: 13240 (Hadinormás
eszközök)
– az állandó tartozékok (érzékelők, egyéb felszerelési
elemek) eszközcsoport kódját egységesen 22990-re (más
egyéb szakmai anyag) kell módosítani, s a továbbiakban
cseréjük alkatrész csereként kerül könyvelésre az üzemeltetési feladatokat végző MH GAVIK által.
– a speciális állomás elemek (BNS-98, illetve BNS-98S,
továbbá az RS-03 gamma szonda) tárgyi eszközök, eszközcsoport kódjuk: 13240 (Hadinormás eszköz).
6. A nyilvántartás előzőekben felsorolt pontosítása, kiegészítve a még nem aktivált tárgyi eszközök aktiválásának (üzembe helyezésének) feladataival központi készletbe történő bevonással kerül végrehajtásra, mellyel egyidejűleg az eszközök törzskönyvei is pontosításra kerülnek.
A speciális állomás elemek (BNS-98, illetve BNS-98S, továbbá az RS-03 gamma szonda) kiutalványozásra kerülnek a tényleges alkalmazási helyükre, egyidejűleg bejegyzésre az eszközök törzskönyveibe „külön nyilvántartásban, külön utalványozandó” megjegyzéssel.
7. Az üzembentartással és üzemeltetéssel kapcsolatos logisztikai feladatok:
8. Az MH AMAR folyamatos működésével kapcsolatos
logisztikai támogatási feladatok tervezése, szervezése és
végrehajtása az MH GAVIK Logisztikai Főnökség feladata, amit az MH ÖHP logisztikai erők főnöke (pk. h.) szakmai felügyelete mellett végez.
9. Az MH AMAR rendszer és részegységeinek üzemeltetését, telepítését és bontását az MH GAVIK MH AÜIO
végzi a rendszer folyamatos működőképességének fenntartása érdekében.
10. Az állomások üzemeltetéséhez szükséges karbantartó és javító anyagok az MH GAVIK MH AÜIO igénye
alapján az MH GAVIK Logisztikai Főnökség felterjesztése útján központi költségvetésből kerülnek beszerzésre az
MH LK, mint üzembentartó által.
11. Az üzemeltetéshez szükséges karbantartó és javító
anyagok a beszerzés során központi készletbe kerülnek
bevételezésre, kodifikálásra, majd az MH GAVIK – mint
üzemeltető – részére onnan kerülnek biztosításra.
11.1. A lebontott állomásokat, lecserélt részegységeket
az MH GAVIK a központi ellátó szervezetnek adja át.
12. Az állomások felújítása, részegységeinek hitelesítése külső vállalkozóval kötött szerződések útján biztosított.
12.1. Az állomások, illetve részegységeik külső vállalkozó részére történő átadása kizárólag a központi ellátó
szervezet útján történhet.
12.2. A hitelesített, felújított részegységeket, állomásokat a központi ellátó szervezet beépítés, telepítés céljából
az MH GAVIK részére adja át.
12.3. Az állomás adatgyűjtő, -feldolgozó és -továbbító
(rész)egységeinek szükséges szoftverfrissítését erre szerződött külső vállalkozó hajtja végre, a 11.1. pont szerint.
13. Karbantartás rendje: 13.1. Az állomások technikai, üzemeltetői szintű ellenőrzési, karbantartási feladatait az MH AMAR Üzemeltetési
Utasítás tartalmazza, annak tartalmáért, összeállításáért,
megvalósításáért az MH GAVIK MH AMAR Üzemeltető
és Informatikai Osztály felelős (üzemeltetést végző szervezet).
13.2. Az állomások éves technikai kiszolgálási terve az
üzemeltetési utasításban meghatározottak szerint kerül
előkészítésre, jóváhagyásra és végrehajtásra.
14. Javítás, felújítás, hitelesítés rendje: 14.1. Az MH AMAR üzemeltetésével kapcsolatos vonatkozó előírások alapján előírt rendszeres vagy időszakos
kalibrálási és hitelesítési igénylés, továbbá a javítási igények felterjesztése az MH AÜIO feladata.
14.2. Az eszközök tervezett felújítását arra szerződött
külső vállalkozó(k) végzi(k). A szerződések érdekében lefolytatott (köz)beszerzési eljárásokat, illetve a szerződések teljesítését az MH LK koordinálja.
14.3. Az állomások, érzékelők, alkatrészek szerződött
(külső) vállalkozó részére történő átadása a központi ellátó
szervezet útján hajtható végre.
15. Törzskönyvek vezetésének rendje: 15.1. Az állomások két törzskönyvvel vannak ellátva:
egy példány mindenkor az az állomás telepítési helye szerint illetékes katonai szervezetnél, egy példány (tőpéldány) a központi ellátó szervezetnél tárolandó.
15.2. A törzskönyvek tőpéldányainak naprakészen tartásáért az azokat tároló szervezet a felelős. A pontosításokat a részére megküldött okmányok alapján végzi.
15.3. Az állomások tárolási helyen lévő törzskönyveinek naprakészen tartásáért az állomások üzemeltetését
végző szervezet a felelős.
15.4. Az állomásokon a végrehajtott karbantartások, javítások, esetleges ellenőrzések, felülvizsgálatok tényét az
azt végrehajtó az állomás törzskönyvébe bejegyzi.
15.5. A törzskönyvek pontosítása helyszíni javítás, karbantartás esetén, a helyszínen tárolt törzskönyvben a tevékenység befejezését követően haladéktalanul megtörténik.
A tevékenységről készült a munkalap (vagy annak megfeleltethető irat) alapján, az MH GAVIK által elkészített és
megküldött mozgásbizonylatoknak megfelelően a törzskönyv tőpéldányát az azt tároló szervezet hajtja végre.
15.6. Az üzemeltető szervezet az általa elvégzett alkatrészcserék során a be-, illetve kiépített alkatrészek adatait
a munkalap(ok) alapján a csere elvégzését követően haladéktalanul ki-, illetve bevezeti az állomás telepítési helye
szerint illetékes katonai szervezetnél lévő törzskönyvbe.
Az erről készült mozgásbizonylatotokat, munkalapokat az
országos nyilvántartást végző központi ellátó szervezet részére kell megküldeni.
15.7. A szerződés szerinti (javítás, felújítás) külső vállalkozó által, a központi ellátó szerv útján végrehajtott tevékenység törzskönyvbe történő rögzítése a központi ellátó szerv feladata és kizárólagos joga.
15.8. Az állomások készletének megbontása, átkészletezése csak a központi ellátó szervezet nyilvántartásában
végezhető. Ezen tevékenység törzskönyvbe történő rögzítése a központi ellátó szervezet kizárólagos joga és feladata.
15.9. A törzskönyvek állomások melletti és tőpéldányai
legalább évi egy alkalommal, a katonai szervezetek és a
központi (országos) nyilvántartás egyeztetése során ellenőrzésre kerülnek.
16. Jelentések rendje: 16.1. Az AMAR állomások helyszíni (nem központi
raktárban történő) bontásával, telepítésével, átadásával
kapcsolatos okmányokat egy példányban az üzemeltető
szervezet (MH GAVIK) haladéktalanul megküldi a központi ellátó szervezet részére.
16.2. Az állomások katonai szervezetek közötti átadása
esetében az átadó, az általa kiállított utalvány egy aláírt
példányát az átadást követően haladéktalanul megküldi
a központi ellátó szervezet részére.
16.3. A selejtezés céljára leadandó bontott, meghibásodott alkatrészek listáját évente egy lakalommal az
MH GAVIK az MH LK részére, az adott év június 30-ig
megküldi.
16.4. Az AMAR állomások nyilvántartásával kapcsolatos adatszolgáltatást a központi ellátó szervezet az országos nyilvántartás esetében előírt rend szerint végzi.
III. Az MH AMAR rendszer logisztika biztosításában
részt vevők hatás-, feladat- és jogkörei
17. MH Logisztikai Központ 17.1. A központi nyilvántartás, valamint az üzemeltető
szervezet jelentései alapján tervezi, szervezi az AMAR
állomások üzemeltetésével kapcsolatos logisztikai feladatokat, koordinálja az ennek érdekében szükséges anyagátcsoportosításokat és nyilvántartási feladatokat.
17.2. A vegyivédelmi szakterület költségvetéséből tervezi és biztosítja az AMAR állomások fenntartásához, fejlesztéséhez és a karbantartások és javítások végrehajtásához szükséges pénzügyi erőforrásokat, anyagi készleteket.
A biztosítás központilag beszerzett karbantartó berendezés, műszer, javító/karbantartó anyagok átadásával történik.
18. MH Anyagellátó Raktárbázis 18.1. Nyilvántartja a központi készletet, továbbá az országos nyilvántartást érintő mozgásokat, naprakészen tartja
az országos nyilvántartást.
18.2. Bevételezi az üzemeltetéshez beszerzett alkatrészeket, részegységeket, biztosítja az eszközök megfelelő
kodifikálását, azokat az üzemeltetést végző szervezet
(MH GAVIK ) részére átadja.
18.3. Végrehajtja az MH GAVIK által központi készletbe átadott – selejtezésre javasolt – eszközök, anyagok
selejtezését.
18.4. Végrehajtja a felújításra, karbantartásra, javításra
átvett eszközök külső vállalkozó részére történő átadásával járó logisztikai feladatokat.
18.5. Tárolja és naprakészen tartja az állomások törzskönyveit.
18.6. Az országos nyilvántartás egyeztetésének részeként – legalább évi egy alkalommal – egyezteti és ellenőrzi
az állomások törzskönyveinek általa tárolt tőpéldányait az
állomások melletti példányokkal.
19. MH Görgei Artúr Vegyivédelmi Információs Központ 19.1. Végzi az állomások üzemeltetésével kapcsolatos
feladatokat:
– meghibásodások elhárítása alkatrész cserével.
– hitelesítendő szenzorok cseréje.
– az állomások telepítése és bontása.
19.2. Végrehajtja az állomásokkal kapcsolatos – részére
ezen intézkedésben meghatározott – utalványozási, könyvelési, nyilvántartási feladatokat: állomások telepítése és
bontása, részegységek cseréje esetén.
19.3. Naprakész nyilvántartást vezet az AMAR állomásokról, azok teljességéről, részegységeiről, működőképességéről.
19.4. Legalább évente egy alkalommal egyezteti nyilvántartását a központi ellátó szervezet nyilvántartásával.
19.5. Igény szerint adatokat szolgáltat az AMAR állomások helyzetéről.
19.6. Az állomásokon általa elvégzett karbantartásokról, javításokról, részegység cserékről készült munkalapokat és mozgásbizonylatokat megküldi az országos nyilvántartást vezető központi ellátó szervezet részére.
20. Az állomások telepítési helye szerint illetékes ka
tonai szervezetek: 20.1. Nyilvántartja a telephelyén telepített állomásokat
és az állomás teljességi jegyzékén felül részére átadott eszközöket.
20.2. Az állomások átcsoportosításakor – átadóként –
elkészíti a szükséges mozgásbizonylatokat, azt egy példányban megküldi az országos nyilvántartást vezető központi ellátó szervezet részére.
20.3. Biztosítja az állomások üzemszerű működéséhez
szükséges fizikai feltételeket.
20.4. Felelős az állomások teljességének megőrzéséért,
az általa észlelt meghibásodások MH GAVIK MH AÜIO
részére történő haladéktalan bejelentéséért.
20.5. Az év végi leltárhoz kapcsolódóan minden esetben mennyiségi felvétellel, valamint az általános ellenőrzési rendnek megfelelően havonta egy alkalommal ellenőrzi a részére átadott állomás(ok) meglétét és teljességét.
20.6. Az országos nyilvántartás előírt, évi legalább egy
alkalommal végrehajtott egyeztetése során bemutatja és
egyezteti a nyilvántartásában lévő állomás(ok) törzskönyv(ei)t.
IV. Szervezési, végrehajtási feladatok 21. A nyilvántartás egységesítése, illetve a vagyonnyilvántartás valódiságának biztosítása érdekében az eszközcsoport kódok és amennyiben szükséges, az egyéb törzsadatok egységesítése szükséges e szakutasítás 5. pontja
szerint. Ennek érdekében az MH Anyagellátó Raktárbázis:
– az országos nyilvántartás alapján vegye fel a kapcsolatot az AMAR állomásokkal rendelkező katonai szervezetekkel,
– a nyilvántartás módosításban érintett állomásokat
vonja be központi készletbe, s hajtsa végre a szükséges
készletbontásokat és törzsadat pontosításokat,
– a pontosítást követően az állomások és tartozékaik
– amennyiben ez korábban elmaradt – üzembehelyezését
hajtsa végre, majd az állomásokat utalványozza vissza az
érintett katonai szervezetekhez.
22. Az MH GAVIK MH AÜIO helyszíni ellenőrzések
alapján pontosítsa le az állomások teljességi jegyzékét,
s azt az MH ARB részére küldje meg.
23. Az MH ARB az általa elvégzett pontosítások és az
MH GAVIK adatszolgáltatása alapján tegye naprakésszé
a törzskönyvek tőpéldányait.
V. Záró és átmeneti rendelkezések 24. Ez a szakutasítás az aláírás napján lép hatályba azzal, hogy az AMAR állomások és részegységei törzsadatainak pontosítása a szakutasítás aláírást követő 6. hónapig
kerüljön végrehajtásra.
Kaposvári László dandártábornok s. k.,
mb. csoportfőnök


text:
1512/2013. (VIII. 1.) Korm. határozata a pénztárgépek cseréjének és beszerzésének támogatásához a rendkívüli kormányzati intézkedésekre szolgáló tartalékból történő előirányzat-átcsoportosításról.
A Kormány az  államháztartásról szóló 2011. évi CXCV. törvény 21.  § (6)  bekezdésében biztosított jogkörében
a  pénztárgép-csere és beszerzés támogatásához 13 500,0 millió forint egyszeri átcsoportosítását rendeli el
elszámolási, a  fel nem használt rész tekintetében visszatérítési kötelezettséggel a  Magyarország 2013. évi
központi költségvetéséről szóló 2012. évi CCIV. törvény (a  továbbiakban: Kvtv.) 1.  melléklet XV. Nemzetgazdasági
Minisztérium fejezet, 25. Fejezeti kezelésű előirányzatok cím, 48. Pénztárgépek cseréjének és átalakításának
támogatása alcím javára, a Kvtv. 1. melléklet XI. Miniszterelnökség fejezet, 7. Rendkívüli kormányzati intézkedések
cím terhére az 1. melléklet szerint.
Az átcsoportosítás tekintetében
Felelős: nemzetgazdasági miniszter
Határidő: azonnal Az elszámolás és a visszatérítési kötelezettség tekintetében
Felelős: nemzetgazdasági miniszter
Határidő: 2014. március 31.
Orbán Viktor s. k.,
 miniszterelnök


text:
1653/2018. (XII. 6.) Korm. határozata az építészeti alkotásokra, műszaki létesítményekre és azok terveire vonatkozó szerzői jogi szabályozással összefüggő további teendőkről.
A Kormány
 1. egyetért az  építészeti alkotások szerzői jogi nyilvántartásának (a továbbiakban: nyilvántartás) létrehozásával,
melynek megvalósítása érdekében felhívja a  Miniszterelnökséget vezető minisztert, hogy az  igazságügyi
miniszterrel együttműködve – az  innovációért és technológiáért felelős miniszter útján a  Szellemi Tulajdon
Nemzeti Hivatala (a továbbiakban: SZTNH) elnökének bevonásával – dolgozza ki a jogszabályi környezet szükséges
módosítását;
Felelős: Miniszterelnökséget vezető miniszter
igazságügyi miniszter
innovációért és technológiáért felelős miniszter
Határidő: 2019. december 31. 2. felhívja a  Miniszterelnökséget vezető minisztert, hogy az  igazságügyi miniszterrel együttműködve – a  Lechner
Tudásközpont Területi, Építészeti és Informatikai Nonprofit Korlátolt Felelősségű Társaság közreműködésével –
gondoskodjon a nyilvántartás létrehozásához és működtetéséhez szükséges informatikai rendszer megvalósításáról,
valamint vizsgálja meg e nyilvántartás összekapcsolhatóságát az SZTNH által vezetett önkéntes műnyilvántartással;
Felelős: Miniszterelnökséget vezető miniszter
igazságügyi miniszter Határidő: 2019. december 31.
 3. felhívja az  igazságügyi minisztert, hogy a  Miniszterelnökséget vezető miniszterrel együttműködve,
a  feladatkörükben érintett miniszterek bevonásával vizsgálja meg a  vagyonrendezési eljárás alkalmazhatóságát
az építészeti alkotásokhoz kapcsolódó szellemi tulajdon esetében;
Felelős: igazságügyi miniszter
Miniszterelnökséget vezető miniszter
a feladatkörükben érintett miniszterek
Határidő: 2019. december 31.
 4. felhívja a  Miniszterelnökséget vezető minisztert, hogy az  igazságügyi miniszterrel együttműködve és
az  innovációért és technológiáért felelős miniszter útján az  SZTNH elnökének bevonásával készítsen elő
az  építészeti alkotásokra, műszaki létesítményekre és azok építészeti-műszaki dokumentációira vonatkozó szerzői
jogi szabályozással és joggyakorlattal összefüggő, a  társadalmi jogtudatosság növelésére vonatkozó átfogó
stratégiát és megvalósítási programot.
Felelős: Miniszterelnökséget vezető miniszter
igazságügyi miniszter
innovációért és technológiáért felelős miniszter
Határidő: 2019. december 31. Orbán Viktor s. k.,
 miniszterelnök


text:
60/2017. (HK 7.) HM KÁT–HVKF együttes intézkedése a Honvédelmi Minisztérium nemzeti ünnepekhez és rendezvényekhez kapcsolódó szakmai feladatainak átadásával, továbbá a kiemelt honvédelmi rendezvények koordinációjával összefüggő szervezési feladatok végrehajtásáról.
A honvédelemről és a Magyar Honvédségről, valamint
a különleges jogrendben bevezethető intézkedésekről
szóló 2011. évi CXIII. törvény 52. § (1) bekezdése, továbbá a honvédelemről és a Magyar Honvédségről, valamint
a különleges jogrendben bevezethető intézkedésekről
szóló 2011. évi CXIII. törvény egyes rendelkezéseinek
végrehajtásáról szóló 290/2011. (XII. 22.) Korm. rendelet
6. § (1) bekezdése 1. pontja és 11. § (1) bekezdés 11. pontja
alapján – figyelemmel a Honvédelmi Minisztérium nemzeti ünnepekhez és rendezvényekhez kapcsolódó szakmai
feladatainak átadásával, továbbá a kiemelt honvédelmi
rendezvények koordinációjával összefüggő szervezési feladatokról szóló 24/2017. (VI. 9.) HM utasításra – a következő
együttes intézkedést adjuk ki: 1. Általános rendelkezések 1. Az együttes intézkedés hatálya
a) a Honvédelmi Minisztériumra (a továbbiakban: HM),
b) a honvédelemért felelős miniszter (a továbbiakban:
miniszter) közvetlen alárendeltségébe tartozó szervezetekre, c) a Magyar Honvédség (a továbbiakban: MH) hadrendjébe tartozó katonai szervezetekre
[(az a)–c) pontban foglaltak a továbbiakban: honvédségi
szervezetek)], és
d) a Honvédelmi Minisztérium nemzeti ünnepekhez és
rendezvényekhez kapcsolódó szakmai feladatainak átadásával, továbbá a kiemelt honvédelmi rendezvények koordinációjával összefüggő szervezési feladatokról szóló
24/2017. (VI. 9.) HM utasítás (a továbbiakban: HM utasítás1) szerinti szervezeti változással érintett honvédségi
szervezetek hivatásos és szerződéses katonáira, kormánytisztviselőire közalkalmazottaira és munkavállalóira (a továbbiakban együtt: személyi állomány)
terjed ki.
2. A HM utasítás1 2. §-ában nevesített HM szervek
(a továbbiakban: szervezeti változásban érintett HM szervek) személyi állománya tekintetében a személyügyi eljárás megkezdésére és végrehajtására – ideértve a személyi
beszélgetések lefolytatását is – a munkáltatói, az állományilletékes parancsnoki jogkör gyakorlója, vagy a Honvéd Vezérkar főnöke (a továbbiakban: HVKF) által arra
felhatalmazott személy (a továbbiakban együtt: felelős
vezető) jogosult.
2. A személyügyi eljárásokkal kapcsolatos rendelkezések 3. A HM Közigazgatási Államtitkári Titkárság Közszolgálati Iroda (a továbbiakban: HM KÁT KI), valamint
a Honvéd Vezérkar Személyzeti Csoportfőnökség (a továbbiakban: HVK SZCSF) (a továbbiakban együtt: HM
személyügyi szervei) az együttes intézkedés hatályba
lépését követő első munkanapig
a) ellenőrzik a személyügyi alapnyilvántartásokat,
b) pontosítják a szervezeti változásban érintett szerve
zeteknél beosztást vagy munkakört be nem töltők, de személyügyi és pénzügyi ellátásra utaltak adatait és
c) képzésben résztvevők számát, helyzetét, valamint az
előmeneteli szabályok alapján magasabb beosztásba kinevezésre számításba vehetők nyilvántartását.
4. A szervezeti változásban érintett HM szervek felelős
vezetői a HM munkaköri jegyzék helyesbítő ívének (a továbbiakban: HM MJHI) kiadását követő második munkanapig
a) pontosítják az adott beosztás, vagy munkakör feltöltése, feltöltésének megtervezése érdekében a továbbfoglalkoztatásra tervezett személyi állományra vonatkozó elgondolásokat és
b) megtervezik a továbbfoglalkoztatásra nem tervezett
személyi állomány felmentésének és szolgálatteljesítési
vagy munkavégzési kötelezettség alóli mentesítésének
kezdő napját.
5. A szervezeti változásban érintett HM szervek felelős
vezetői a szolgálatteljesítési vagy munkavégzési kötelezettség alóli mentesítések időpontját úgy határozzák meg,
hogy biztosítható legyen a szervezeti változásban érintett
HM szervek közötti átadás-átvétel, valamint a HM új szervezeti rend szerinti működésével kapcsolatos feladatok
végrehajtása.
6. A szervezeti változásban érintett személyi állomány
esetében a felelős vezető munkáltatói jogkörébe tartozó
személyügyi eljárások lefolytatására a HM MJHI kiadását
követő nap és az együttes intézkedés hatályba lépését
követő tizedik nap között kerül sor.
7. A személyügyi eljárások során tájékoztatni kell az
érintett személyi állományt a jogairól és ennek körében ismertetni kell a hivatásos és szerződéses katona esetében
a más közszolgálati jogviszonyba történő áthelyezés elősegítésének lehetőségét is.
8. A szervezeti változásban érintett HM szervek felelős
vezetőinek jogkörét meghaladó munkáltatói jogkörbe
(a továbbiakban: magasabb munkáltatói jogkör) tartozó
döntések esetén a személyi javaslati lapokat a munkáltatói
jogkör gyakorlójához a személyi beszélgetést követő három munkanapon belül, de legkésőbb az együttes intézkedés hatályba lépését követő tizenkettedik napig kell felterjeszteni.
9. A szervezeti változásban érintett személyi állomány
azon csoportját, akik megfelelnek a honvédek jogállásáról
szóló 2012. évi CCV. törvény (a továbbiakban: Hjt.) 46. §
(1) bekezdés r) pontja szerinti feltételeknek, a HVK
SZCSF szakállománya tájékoztatja a közigazgatási tartalékállományba kerülés (TARTINFO) lehetőségéről és az
ehhez szükséges további teendőkről. A honvédelmi ágazatban foglalkoztatottak közalkalmazotti jogviszonyával
összefüggő egyes kérdések rendezéséről szóló 27/2008.
(XII. 31.) HM rendelet 3/A. § (1) bekezdése szerinti felajánlás vizsgálatát a HVK SZCSF szakállománya végzi.
10. Amennyiben a szervezeti változásban érintett hivatásos vagy szerződéses katona részére beosztás tervezési
lap került kiadásra, ez esetben az érintett az állományilletékes szervezetnél a személyi javaslati lapon nyilatkozik a
tervezett beosztás elfogadásáról. A magasabb munkáltatói
jogkörbe tartozók esetén a felterjesztésre kerülő személyi
javaslati laphoz csatolni kell a beosztás tervezési lapot is.
11. A szervezeti változásban érintett, továbbfoglalkoztatásra kerülő hivatásos vagy szerződéses katonák új szolgálati beosztásba történő áthelyezésére, kinevezésére,
szolgálati beosztás hiányában rendelkezési állományba
helyezésére legkorábban a HM MJHI hatályba lépésének
napján, legkésőbb 2017. szeptember 30-ai hatállyal kerül
sor.
12. A HM személyügyi szervei a tárgynapi személyügyi
eljárások alapján az érintett személyi állomány vonatkozásában a HM Költségvetés Gazdálkodási Információs
Rendszerben (a továbbiakban: HM KGIR) rögzítik a személyügyi nyilvántartásban kezelt adatok változásait.
13. A HM személyügyi szervei a személyügyi eljárás
során keletkező adatok egységes rendben történő feldolgozása érdekében gondoskodnak a munkáltatói döntések,
különösen a személyügyi parancsok és határozatok egy
példányának – legkésőbb azok aláírását követő 30 napon
belüli – megküldéséről az MH Katonai Igazgatási és Központi Nyilvántartó Parancsnokság (a továbbiakban: MH
KIKNYP) részére.
3. A jogviszony megszüntetésével kapcsolatos rendelkezés 14. A foglalkoztatásra irányuló jogviszony megszüntetése esetén a személyi állomány tagja részére – a HM KGIR
zárási időpontjainak figyelembevételével – illetménye és
a Hjt., valamint a közszolgálati tisztviselőkről szóló
2011. évi CXCIX. törvény, a közalkalmazottak jogállásáról
szóló 1992. évi XXXIII. évi törvény eltérő rendelkezései kivételével egyéb járandóságai az utolsó munkában töltött napon,
de legkésőbb az azt követő tizenöt napon belül kifizetésre,
a jogviszonyra vonatkozó igazolások kiadásra kerülnek.
4. A civil munkaerőpiacra történő visszaillesztés feladatai 15. A szervezeti változásban érintett HM szervek személyi állományából a továbbfoglalkoztatásra nem tervezettek civil munkaerőpiacra történő visszaillesztésének
humánszolgálati feladatait a HM személyügyi szerveinek
szakállománya végzi, amelynek során együttműködnek
a területileg illetékes állami foglalkoztatási szervekkel és
az MH Szociálpolitikai Közalapítvánnyal.
16. A HVK SZCSF csoportfőnöke a HM KÁT KI vezetőjének igénye esetén szakmai támogatást biztosít a továbbfoglalkoztatásra nem tervezettek civil munkaerőpiacra
történő visszaillesztésének humánszolgálati feladataival
összefüggő feladatok szakszerű végrehajtásában, valamint
elősegíti az MH Szociálpolitikai Közalapítvánnyal és az állami foglalkoztatási szervekkel történő kapcsolattartást.
5. A költségvetési gazdálkodással, az illetménygazdálkodással és a keretgazdálkodással
kapcsolatos feladatok 17. A – HM utasítás1 6. § (2) bekezdése szerint – kijelölt
HM szerv a HM utasítás1 6. § (1) bekezdése szerinti
átadás-átvételi jegyzőkönyv jóváhagyását követően,
az abban rögzítetteknek megfelelően a HM Gazdasági
Tervezési és Szabályozási Főosztálynál soron kívül kezdeményezi a fejezetek közötti előirányzat átcsoportosítását.
6. Hadműveleti feladatok 18. A szervezeti változásban érintett HM szervek a szervezeti változással összhangban
a) elkészítik vagy módosítják az MH készenlét fenntartása és fokozása rendszeréhez (a továbbiakban: KFR) előírt munkatervüket,
b) a KFR munkatervet felterjeszti jóváhagyásra 2017.
június 22-ig az irányítást végző állami vezető részére,
c) KFR munkaterv egy példányát megküldik 2017. június 29-ig a HVK Hadműveleti Csoportfőnökség részére és
d) intézkednek a KFR tervhez kapcsolódó okmányok
elkészítésére, illetve pontosítására.
19. A HM Parlamenti Államtitkári Titkárság (a továbbiakban: HM PÁT Titkárság) titkárságvezetője 2017. június 22-ig – a HM Nemzeti Rendezvényszervező Főosztály (a továbbiakban: HM NRF) KFR munkaterve valamennyi példányának megsemmisítése érdekében – intézkedik azoknak a HM ügyviteli szerve részére történő leadására.
7. Logisztikai feladatok 20. A HVK Logisztikai Csoportfőnökség a HM utasítás1 2. §-a alapján pontosítja és kiadja a módosított HM fejezet béke és békétől eltérő időszaki logisztikai utaltsági
rendjét.
21. A szervezeti változásban érintett HM szerv vezetője
– az MH vitéz Szurmay Sándor Budapest Helyőrség Dandár
(a továbbiakban: MH BHD) parancsnokával együttműködve – intézkedik a vezetése alá tartozó HM szerv analitikus
és egyéb operatív nyilvántartásainak pontosítására.
22. A szervezeti változásban érintett HM szervek közötti anyagmozgatás kizárólag az ESZKÖZ program által
elkészített mozgásbizonylatokon kell elvégezni, amelyeket az átadó és az átvevő HM szerv kijelölt anyagfelelősei
aláírnak és az MH BHD a szervezet bélyegzőjével hitelesíti a mozgásbizonylatokat.
23. A HM NRF – az MH BHD-val együttműködve –
a számítástechnikai anyagait és eszközeit a HM MJHI hatályba lépésének napjaként meghatározott fordulónapot
követően átadja a HM PÁT Titkárság részére.
24. A HM vagyoni körébe tartozó ingó vagyoni elemeket érintően az átadó és átvevő HM szerv – a HM Védelemgazdasági Hivatal HM-I Objektum Gazdálkodás
Támogató és Pénzügyi Ellátó Referatúra által biztosított
leltárívek alapján – a HM MJHI hatályba lépésének napjaként meghatározott fordulónappal végrehajtja a szervezeti
változásban érintett HM szervek közötti átadás-átvételt.
A felelős vezető az átadás-átvételről készült jegyzőkönyv
egy példányát 2017. június 29-ig megküldi az MH BHD
parancsnoka részére.
25. A szervezeti változásban érintett HM szervek közötti
anyagmozgatásokra, beleértve azok analitikus és egyéb
operatív nyilvántartásainak módosítását és pontosítását
a) a honvédelmi kiállítóhelyek létrehozásáról és működtetéséről, valamint a honvédelmi szervezetek által a HM
Hadtörténeti Intézet és Múzeumtól kölcsönzött műtárgyak
kezeléséről szóló 7/2015. (II. 20.) HM utasítás szerinti műtárgyak esetében a HM Hadtörténeti Intézet és Múzeum
parancsnoka,
b) az a) pont hatálya alá nem tartozó további anyagok
estében MH BHD parancsnoka
intézkedik.
8. Híradó, informatikai és információvédelmi szakfeladatok 26. A híradó és informatikai szolgáltatásokat a szervezési időszak teljes ideje alatt biztosítani kell. A szolgáltatások átcsoportosítására, csökkentésére, vagy megszüntetésére csak a szervezési feladat végrehajtásának ütemében
kerülhet sor.
27. A szervezeti változásban érintett HM szervek felelős vezetői az általuk vezetett szervekre vonatkozó szervezeti és személyi változások tekintetében 2017. június 23-ig
megküldik az MH BHD részére
a) a változásban érintett személyek nevét, rendfokozatát
és beosztását, illetve munkakörét,
b) a híradó és informatikai szolgáltatások összesített
igényét és a biztosítandó, módosítandó vagy törlésre kerülő híradó-informatikai szolgáltatásokat, különös figyelemmel azon személyek adataira, akiknek foglalkoztatásra
irányuló jogviszonya megszüntetésre kerül.
28. A szervezeti változásban érintett HM szervektől
a szervezeti változásban nem érintett honvédségi szervezethez távozó, a jelenlegi elhelyezési körletét elhagyó és
beosztást, munkakört váltó felhasználók részére az új beosztásukhoz, munkakörükhöz szükséges szolgáltatásokat
– a Magyar Honvédség Kormányzati Célú Elkülönült Hírközlő Hálózatának békeidejű üzemeltetési és felügyeleti
rendjéről, valamint a központilag biztosított szolgáltatások igénybevételének szabályairól szóló 55/2013.
(IX. 13.) HM utasítás rendelkezései alapján – 2017. június
23-ig az új szervezet igényli meg. Az új szervezet a szervezési időszak végéig szükség szerint pontosítja, illetve
kiegészíti a megküldött igényét.
29. Az MH BHD
a) a felhasználó szervezetek igényei szerint felméri
a létesítésre, megszüntetésre, módosításra kerülő híradóinformatikai szolgáltatásokat, és
b) megküldi a) alpont szerinti a feladatok végrehajtására
vonatkozó javaslatát a HVK Híradó, Informatikai és Információvédelmi Csoportfőnökség (a továbbiakban: HVK
HIICSF) részére, amely tartalmazza a saját erőforrások felhasználásával nem biztosítható szolgáltatási igényeket és
azok becsült forrásigényét is.
30. A szervezési időszak előkészítése és időtartama alatt
a felelős vezetők kiemelt figyelmet fordítanak a szervezetük elektronikus adatvagyonának hosszú távú biztosítására, amelynek érdekében a HM MJHI hatályba lépésének
napjáig intézkednek az elektronikus adatvagyon megfelelő kezelésére, megőrzésére és védelmére.
31. A szervezeti változásban érintett HM szervek felelős vezetői felelősek
a) a híradó és informatikai eszközök mozgatásának
megszervezéséért, azok ellátó szervezetekkel történő
egyeztetéséért,
b) híradó és informatikai az eszközök átadás-átvételéért,
c) az informatikai eszközök átadás-átvételét megelőző
adatmentések végrehajtásáért és
d) a) és c) alpontban meghatározott feledatok során az
információvédelmi rendszabályok betartásáért. 32. A szervezeti változásban érintett HM szervek felelős vezetői az átadás-átvételi eljárás keretében kiemelt figyelmet fordítanak arra, hogy a vezetésük alá tartozó HM
szerv által kezelt adatok ne sérüljenek meg, ne semmisüljenek meg, módosításukra ne kerüljön sor és azokhoz
illetéktelen személyek ne férjenek hozzá.
33. Az MH BHD szakállománya segítséget nyújt a felhasználók adatainak archiválásában, törlésében és az új
felhasználói igények összeállításában.
34. A HM PÁT Titkárság szervezetében kialakításra kerülő új osztályszintű szervezeti elemek híradó és informatikai szolgáltatásokkal történő ellátása elsősorban az átadás-átvételi eljárás keretében a HM NRF-től átvett,
működőképes eszközökből kerül biztosításra.
35. Azon személyek, akiknek az eszközök és a szolgáltatások használatára vonatkozó jogosultsága megszűnik,
a faxberendezést, valamint a számítástechnikai eszközöket
a használatukban lévő szolgálati rádiótelefont, SIM-kártyát, telefonkészüléket, faxberendezést, EDR-készüléket
és számítástechnikai eszközöket a jogosultság megszűnését követően haladéktalanul leadják az őket ellátó, szervezeti változásban érintett HM szerv anyagnemfelelőse
részére. A használatukban lévő szolgálati rádiótelefonnal, SIM-kártyával, telefonkészülékkel, adat-modemmel,
EDR-készülékkel és annak tartozékaival az átadás-átvételi
(kiadási) jegyzőkönyvön szereplő szervezet felé kell elszámolni. Az adathordozóval, vagy adattárolási funkcióra
alkalmas memóriával rendelkező eszközök esetében
a felhasználói adatok, valamint a további használatot aka
dályozó személyes beállítások és szolgáltatások megfelelő
eljárással történő törlését – a szükséges adatok mentését
követően – az eszközök leadása előtt kell elvégezni. A speciális szolgáltatást vagy eszközt – ideértve a bérelt áramkört, az egyedi internet-hozzáférést, az egyedi routert és
a switchet – igénybe vevő felelős vezető a HM MJHI hatályba lépésének napjáig nyilatkozik az MH BHD felé
a szolgáltatás vagy eszköz további szükségességéről vagy
a leadás rendjéről.
36. A szolgálati rádiótelefon-használatra vonatkozó
egyedi engedélyeztetési eljárás alá eső kérelmeket – ide
értve az ideiglenes kvóta megállapítása, külön engedélyhez kötött szolgáltatások és keretösszegek használata –
a felelős vezetők a HM MJHI hatályba lépésének napjáig
felterjesztik a szolgálati rádiótelefon-ellátás és használat
szabályairól szóló 23/2011. (III. 2.) HM utasításban meghatározottak szerint.
37. Az MH BHD a szolgálati rádiótelefonok használatát
a korábbi hívószám megtartásával a HM MJHI hatályba
lépésének napját követően is biztosítja azon személyek részére, akik a továbbiakban is jogosultak szolgálati rádiótelefon használatára.
38. A szervezeti változásban érintett HM szervek felelős vezetői saját szervezetük vonatkozásában felelősek
a) az MH tudakozói telefonkönyv és az MH elektronikus levelezési fiókok – ideértve az újonnan létrehozott
hívószámokat és levelezési fiókokat, valamint a törlésre
kerülő felhasználókat is – adatainak pontosításáért és
b) az a) pont szerinti a változásoknak az MH BHD részére 2017. június 29-ig történő megküldéséért.
9. Dokumentumvédelmi és ügyviteli feladatok 39. A HM NRF személyi állománya az általuk kezelt
iratokkal elszámol a HM ügyviteli szerve felé.
40. A HM PÁT Titkárság működéséhez szükséges minősített iratokat a HM NRF olyan ütemezéssel átadja a HM
ügyviteli szerve részére, hogy azok folyamatos feldolgozása biztosított legyen.
41. A szervezeti változásban érintett HM szerv jegyzéket készít a más honvédségi szervezethez áthelyezésre kerülő személyek fényképes aktívkártyás belépési engedélyeiről, amelyet 2017. július 31-ig megküld a HVK
HIICSF részére.
42. A szervezeti változásban érintett HM szerv felelős
vezetője a foglalkoztatásra irányuló jogviszony megszüntetésével érintett személyi állomány fényképes aktívkártyás belépési engedélyeiről jegyzéket készít, amelyet
a szolgálatteljesítés vagy munkavégzés utolsó napján elszámoltatott személyektől bevont fényképes aktívkártyás
belépési engedélyekkel együtt 2017. július 31-ig megküld
a HVK HIICSF részére.
10. Az államháztartási belső ellenőrzéssel és az operatív
belső kontrollrendszerrel összefüggő feladatok 43. A szervezési változásban érintett HM szervek a költségvetési szervek belső kontrollrendszeréről és belső ellenőrzéséről szóló 370/2011. (XII. 31.) Korm. rendelet
(a továbbiakban: Bkr.) 14. § (2) bekezdésében foglalt beszámolási kötelezettségüket az átadásra kerülő intézkedésekre, valamint a feladatátadás következtében időszerűtlenné vált feladatokra történő utalással teljesítik.
44. A HM NRF főosztályvezetője a belső kontrollrendszerre vonatkozó értékelési és nyilatkozattételi kötelezettségét a Bkr. 11. § (4) bekezdése, valamint a Honvédelmi
Minisztérium, mint intézmény Operatív Belső Kontrollok
Rendszere Szabályzata kiadásáról szóló 31/2014. (HK 12.)
HM KÁT szakutasítás (a továbbiakban: Szakutasítás)
21.4. pontja szerint hajtja végre.
45. A szervezeti változásban érintett HM szervek – kiemelten a HM PÁT Titkárság szervezetében kialakításra
kerülő új osztályszintű szervezet esetében – végrehajtják a
Szakutasítás 4.4., 16.3. és 16.4. pontjában megfogalmazott
feladatokat, és saját felelősségi körükben HM utasítás1 hatálybalépését követő 60 napon belül felülvizsgálják a HM,
mint intézmény kontrollkörnyezetéhez tartozó nyilvántartásokat, dokumentumokat és megküldik a HM Kontrolling
Főosztály részére.
11. Szervezési, deregulációs és egyéb feladatok 46. A HM utasítás1-ben meghatározott és az együttes
intézkedésben nem szabályozott feladatok tekintetében
érintett csoportfőnökségek csoportfőnökei szakterületük
vonatkozásában a HM MJHI hatályba lépésének napjáig
kiadják vagy – szükség szerint – pontosítják szakutasításaikat.
47. A HM NRF érvénytelenné vált bélyegzőinek – az
ügyviteli előírások, valamint a bélyegzőellátásról és a bélyegzők használatáról szóló 38/2013. (VII. 12.) HM utasítás rendelkezése szerint – az MH KIKNYP részére történő
leadására 2017. június 22-e és 2017. augusztus 31-e között
kerül sor.
48. A HM NRF főosztályvezetője – az MH BHD parancsnokával együttműködve – az átadás-átvételi feladatok végrehajtása és az átadás-átvételi jegyzőkönyv elkészítése érdekében a HM MJHI hatályba lépésének napjáig
átadás-átvételi bizottságot alakít meg, amely legkésőbb
2017. augusztus 1-jéig elszámol a HM NRF anyagi-, technikai eszközeivel az MH BHD felé, illetve annak közreműködésével átadja azokat a HM PÁT Titkárság részére.
49. A HM PÁT Titkárság a HM MJHI hatályba lépésének napjától kezdődő tervezési feladata alapján felülvizsgálja a HM NRF által – az éves és havi munkatervek összeállításával és a tervezett feladatok megvalósulásának nyomon követésével összefüggő feladatokról szóló 2/2014.
(I. 21.) HM utasításban (a továbbiakban: HM utasítás2)
meghatározott eljárásrendnek megfelelően – a HM
2017. évi június havi és a HM 2017. évi intézményi munkatervébe bedolgozott feladatokat, valamint az esetleges
módosító javaslatait 2017. június 20-ig feltölti a Munkatervező Modulba és a tevékenység fő irányait érintő javaslatait megküldi a HM Tervezési és Koordinációs Főosztály
(a továbbiakban: HM TKF) elektronikus címére.
50. A HM utasítás2-ben meghatározott feladatok végrehajtása érdekében a HM PÁT Titkárság vonatkozásában
a titkárságvezető
a) a HM TKF részére 2017. június 19-ig pontosítja
a Munkatervező Modult kezelő felhasználóinak adatait,
amelyeket a HM TKF a beérkezést követően rögzít
a modulon és
b) a HM utasítás2 szerinti eljárásrendnek megfelelően,
2017. június 23-ig javaslatot tesz a HM 2017. évi Intézményi Munkaterv szakterületét illető pontosítására.
51. A szervezeti változásban érintett HM szerv vezetője
az együttes intézkedésben meghatározott feladatok végrehajtásáról 2017. augusztus 31-ig jelentést terjeszt fel az
irányítást végző állami vezető részére.
52. A szervezeti változásban érintett HM szervek
– a HM utasítás1 7. § (3) bekezdés c) pontjában foglaltak
szerint – a szükséges jogszabályok és közjogi szervezetszabályozó eszközök felülvizsgálatát követően a szabályozás módosítására vonatkozó tervezeteiket az együttes
intézkedés hatálybalépést követő hónap tizenötödik napjáig küldik meg a HM Jogi Főosztály részére.
12. Záró rendelkezések 53. Ez az együttes intézkedés az aláírása napján lép hatályba, és 2017. október 1-jén hatályát veszti.
Dr. Firicz László s. k.,
HM közigazgatási államtitkár